### NN 100/2016 (2.11.2016.), Dopune Upute za provedbu Odluke o obveznoj pričuvi

HRVATSKA NARODNA BANKA

2154

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) i točke XVIII. Odluke o obveznoj pričuvi (»Narodne novine«, br. 136/2015. i 55/2016.) guverner Hrvatske narodne banke donio je 26. listopada 2016.

DOPUNE

UPUTE ZA PROVEDBU ODLUKE O OBVEZNOJ PRIČUVI

I.

U Uputi za provedbu Odluke o obveznoj pričuvi (»Narodne novine«, br. 140/2015. i 59/2016.) iza točke 46. dodaje se novo poglavlje, koje glasi:

»Posebne odredbe za provedbu Odluke o obveznoj pričuvi za podružnice iz EU-a«,

te točke od 46.a do 46.r, koje glase:

»46.a Podružnice iz EU-a definirane su u točki II. stavku 1. alineji 2. Odluke.

46.b Podružnice iz EU-a obračun obvezne pričuve sastavljaju na priloženim obrascima P-KOP 1 i P-DOP 1.

46.c Podružnice iz EU-a obračun održavanja obvezne pričuve sastavljaju na priloženim obrascima P-KOP 2 i P-DOP 2.

46.d Podatke vezane uz održavanje i izdvajanje deviznog dijela obvezne pričuve podružnice iz EU-a dostavljaju na obrascu DOP 3.

46.e Izvori sredstava na temelju kojih podružnice iz EU-a utvrđuju osnovicu za obračun obvezne pričuve obuhvaćaju u nastavku navedene instrumente, koji su definirani Uputom za statističko i bonitetno izvješćivanje, a koja je sastavni dio Odluke o statističkom i bonitetnom izvješćivanju:

– P0201 Transakcijski računi

– P0202 Štedni depoziti

– P0203 Oročeni depoziti

– P0204 Depoziti u otkaznom roku

– P0205 Ograničeni depoziti

– P0207 Krediti s osnove prekoračenja po transakcijskim računima

– P0208 Primljeni prekonoćni krediti

– P0209 Krediti na osnovi repo poslova

– P0210 Financijski najam (engl. leasing)

– P0211 Primljeni sindicirani krediti

– P0212 Ostali primljeni krediti

– P0213 Maržni depoziti

– P0501 Obveznice

– P0502 Komercijalni zapisi

– P0505 Certifikati o depozitu

– P0506 Neprenosivi instrumenti (dužnički vrijednosni papiri)

– P0601 Ostale financijske obveze kojima se trguje – short selling.

46.f Dnevno stanje svakog instrumenta iz točke 46.e utvrđuje se u skladu sa slogom AA (iz Upute za statističko i bonitetno izvješćivanje), uz obilježje »Vrsta iznosa«: 1 + 2 – 7 + 8 + 10 + 12. Tako utvrđeno dnevno stanje izračunava se agregirano za sve protustranke, pri čemu se isključuju HNB i banke koje obračunavaju obveznu pričuvu u smislu Odluke.

Za izračun dnevnog stanja kunskih izvora sredstava primjenjuje se obilježje »Valuta«: kuna. Pritom se posebno izračunava dnevno stanje izvora sredstava u kunama, uz obilježje »Indeksacija«: instrumenti koji nisu indeksirani i u kunama s valutnom klauzulom, uz obilježje »Indeksacija«: jednosmjerna i dvosmjerna valutna klauzula.

Za izračun dnevnog stanja deviznih izvora sredstava primjenjuje se obilježje »Valuta«: sve valute osim kune.

46.g Kunski odnosno devizni dio osnovice za obračun obvezne pričuve izračunava se zasebno, a čini ga prosječno dnevno stanje kunskih odnosno deviznih izvora sredstava u smislu točaka 46.e i 46.f ove Upute u jednom obračunskom razdoblju.

46.h Tražene podatke o stanjima sredstava koja ulaze u kunski dio osnovice za obračun obvezne pričuve podružnice iz EU-a izračunavaju na osnovi vlastitih podataka o dnevnom stanju izvora sredstava u kunama i u kunama s valutnom klauzulom definiranih u točki 46.e ove Upute.

Dnevna stanja izvora sredstava u kunama s valutnom klauzulom iskazuju se u kunama primjenom srednjeg tečaja Hrvatske narodne banke koji vrijedi za pojedini dan.

46.i Tražene podatke o stanjima sredstava koja ulaze u devizni dio osnovice za obračun obvezne pričuve podružnice iz EU-a izračunavaju na osnovi vlastitih podataka o dnevnom stanju izvora sredstava u stranim valutama definiranih u točki 46.e ove Upute, u originalnim valutama. Tako izračunata dnevna stanja deviznog dijela obračunske osnovice iskazuju se u kunama primjenom srednjeg tečaja Hrvatske narodne banke koji vrijedi za pojedini dan.

46.j Tražene podatke o stanjima sredstava koja ulaze u obračun održavanja obvezne pričuve podružnice iz EU-a izračunavaju na osnovi vlastitih podataka i iskazuju u kunama.

46.k Dnevno stanje računa koji ulaze u obvezu održavanja kunskog dijela obvezne pričuve, u smislu točke VIII. Odluke, iskazuje se u skladu s instrumentom A0201, koji je definiran Uputom za statističko i bonitetno izvješćivanje, uz obilježje »Valuta«: kuna.

46.l Podružnice iz EU-a ne mogu devizni dio obvezne pričuve održavati za račun drugih banaka.

46.m Točke Upute 1., 2., 3., 4., 12., 13., 16., 20., 21., 22., 23., 24., 25., 26., 27., 28., 29., 30., 34., 35., 36., 38., 39., 41., 45. i 46., koje se odnose na banke, na isti se način primjenjuju i na podružnice iz EU-a.

46.n Točke Upute 6., 7., 8. i 11., koje se odnose na obrasce KOP 1, KOP 2, DOP 1 i DOP 2, na isti se način primjenjuju i na obrasce P-KOP 1, P-KOP 2, P-DOP 1 i P-DOP 2. Točke Upute 10., 11., 32., 33., 43. i 44., koje se odnose na obrazac DOP 3, na isti se način primjenjuju na banke i na podružnice iz EU-a, uz ograničenje navedeno u točki 46.l.

46.o Prilog A Upute ne primjenjuje se na podružnice iz EU-a.

46.p Podružnice iz EU-a likvidna devizna potraživanja, u smislu točke VIII. Odluke, iskazuju po instrumentima navedenima u nastavku, koji su definirani Uputom za statističko i bonitetno izvješćivanje:

– A0101 Gotov novac

– A0102 Čekovi i drugi instrumenti plaćanja

– A0201 Računi za namiru kod HNB-a

– A0206 Depoziti

– A0209 Obratni repo krediti

– A0231 Depoziti u otkaznom roku

– A0301 Obveznice

– A0302 Komercijalni zapisi

– A0303 Blagajnički i trezorski zapisi

– A0304 Certifikati o depozitu

– A0307 Mjenice.

Dnevno stanje svakog od navedenih instrumenata utvrđuje se u skladu sa slogom AA (iz Upute za statističko i bonitetno izvješćivanje), uz obilježje »Valuta«: sve valute osim kune i obilježje »Vrsta iznosa«: 1 + 2 – 7 + 8 + 10 + 12.

Za instrumente A0206, A0209, A0231, A0301, A0302, A0303, A0304 i A0307 uključuju se protustranke koje pripadaju sektoru nerezidenta: 1210, 1220 i 1311.

Za instrumente A0301, A0302, A0303, A0304 i A0307 uključuje se obilježje »Portfelj«: DRT, RZP, FVO i DDD.

Za instrumente A0301, A0302, A0303, A0304 i A0307, obilježje »Portfelj«: FVO i DDD i za instrumente A0206, A0209 i A0231 uključuje se dio s preostalim rokom dospijeća do tri mjeseca.

Dnevno stanje utvrđeno prema navedenim kriterijima u ovoj točki izračunava se agregirano za sve navedene protustranke i iskazuje u kunama primjenom srednjeg tečaja Hrvatske narodne banke koji vrijedi za pojedini dan.

46.r Točke 1., 2., 3., 4. i 6. Priloga B Upute, koje se odnose na banke, na isti se način primjenjuju i na podružnice iz EU-a.

Točka 5. Priloga B Upute primjenjuje se na podružnice iz EU-a, s iznimkom dijela rečenice koji glasi »u skladu s načinom njihova vrednovanja u Odluci o kontom planu za banke«.«

II.

Prvi obračun obvezne pričuve u skladu s ovim Dopunama Upute za provedbu Odluke o obveznoj pričuvi banke su obvezne dostaviti Hrvatskoj narodnoj banci 9. studenoga 2016., za obračunsko razdoblje od 1. do 31. listopada 2016.

III.

Ove Dopune Upute za provedbu Odluke o obveznoj pričuvi stupaju na snagu dan nakon dana objave u »Narodnim novinama«.

O.br.: 318-020/10-16/BV

Zagreb, 26. listopada 2016.

Guverner

Hrvatske narodne banke

prof. dr. sc. Boris Vujčić, v. r.

**[**PRILOZI**](dodatni/441986.pdf)**

100 02.11.2016 Dopune Upute za provedbu Odluke o obveznoj pričuvi

100 02.11.2016 Dopune Upute za provedbu Odluke o obveznoj pričuvi

100 02.11.2016 Dopune Upute za provedbu Odluke o obveznoj pričuvi

100 02.11.2016 Dopune Upute za provedbu Odluke o obveznoj pričuvi